O‘zbekiston — Yaman o‘yini “Paxtakor” stadionida o‘tkaziladi

O‘zbekiston milliy terma jamoasi JCh—2018 saralash bosqichi doirasida Yamanga qarshi o‘yinni Toshkentdagi “Paxtakor” stadionida o‘tkazadigan bo‘ldi, deb xabar qiladi “Stadion.uz”.

Mazkur ma’lumotni OFK rasmiy sayti tasdiqladi. Manbaga ko‘ra, o‘yin 3-sentabr kuni soat 19:00 da boshlanadi.
Eslatib o‘tamiz, O‘zbekiston terma jamoasi saralashning dastlabki o‘yinida KXDRga yutqazib qo‘ydi. Guruhni esa 6 ochkodan to‘plagan KXDR va Filippin terma jamoalari boshqarmoqda. Yaman esa ikki o‘yindan keyin ochkoga ega emas.